Η μικροδιδασκαλία στα προγράμματα σπουδών εκπαίδευσης εκπαιδευτικών – Διερευνητική προσέγγιση:
Creators: name: Μουρατίδης, Πλάτων Πρόδρομου
Publisher: name: Aristotle University of Thessaloniki
Year: 2010
Subjects: Μικροδιδασκαλία
Εκπαίδευση
Κατάρτιση
Microteaching
Education
Teaching

description: Η παρούσα εργασία πραγματεύεται το ρόλο της μικροδιδασκαλίας (microteaching) στα προγράμματα σπουδών εκπαίδευσης εκπαιδευτικών. Η μικροδιδασκαλία αποτελεί μία νέα μορφή εκπαίδευσης και επιμόρφωσης υποψήφιων και υπηρετούντων εκπαιδευτικών και δίνει τη δυνατότητα στον εκπαιδευόμενο να ασκηθεί σε ένα σύνολο δεξιοτήτων και στρατηγικών διδασκαλίας μέσα σε μία εικονική τάξη, η οποία πλησιάζει σε μεγάλο βαθμό την πραγματική σχολική τάξη. Με τη συγκεκριμένη εργασία επιχειρούμε να δώσουμε απαντήσεις σε διάφορα ερωτήματα σχετικά με το αν τελικά η μικροδιδασκαλία αποτέλεσε ή μπορεί να αποτελέσει καινοτομία στην εκπαίδευση των εκπαιδευτικών, καθώς και αν και πώς έχει βοηθήσει όσους έχουν καταρτιστεί με μικροδιδασκαλία. Στο θεωρητικό μέρος γίνεται μία σύντομη ιστορική αναδρομή στην εκπαίδευση των εκπαιδευτικών ενώ γίνεται αναφορά στο ρόλο που οφείλει να παίξει σήμερα ο εκπαιδευτικός. Στη συνέχεια αναφερόμαστε στην εφαρμογή της μικροδιδασκαλιάς στην εκπαίδευση των εκπαιδευτικών και συγκεκριμένα σε προγράμματα σπουδών όπου εφαρμόστηκε ενώ παρουσιάζονται και ορισμένες διαπιστώσεις και επισημάνσεις που προκύπτουν από σχετική βιβλιογραφία και σχετικές έρευνες σχετικά με την καθιέρωση και την εφαρμογή της μικροδιδασκαλίας στην εκπαίδευση των εκπαιδευτικών. Στο ερευνητικό μέρος διερευνώνται οι απόψεις των φοιτητών του Τμήματος Φιλοσοφίας και Παιδαγωγικής της Φιλοσοφικής Σχολής του Α.Π.Θ. και των σπουδαστών της ΑΣΠΑΙΤΕ Θεσσαλονίκης, σχετικά με την αποτελεσματικότητα της μικροδιδασκαλίας και τη συμβολή της στην κατάρτιση των εκπαιδευτικών. Συγκεκριμένα, θέλουμε να διαπιστώσουμε μέσω της έρευνας αν η μικροδιδασκαλία βοηθάει τους υποψήφιους εκπαιδευτικούς να σχεδιάσουν επαρκώς τη διδασκαλία τους σε μικροεπίπεδο, αν αποτελεί κατάλληλη τεχνική για την εξάσκηση τους σε διάφορες δεξιότητες (τεχνική της διάλεξης, της υποβολής ερωτήσεων κ.α.), αν αποτελεί κατάλληλο μέσο αυτοαξιολόγησης αλλά και αξιολόγησης της διδασκαλίας των άλλων, καθώς και ελέγχου της συμπεριφοράς τους μέσα στην τάξη. Από τα συμπεράσματα της έρευνας διαφαίνεται η αποτελεσματικότητα της μικροδιδασκαλιά ως μέσου εκπαίδευσης των υποψήφιων εκπαιδευτικών και η αναγκαιότητα εισαγωγής της σε νέα προγράμματα σπουδών εκπαίδευσης εκπαιδευτικών.
description: This paper discusses the role of microteaching in teacher education courses. Microteaching is a new form of training and qualification for prospective and serving teachers, and enables the learner to train on a set of skills and teaching strategies in a virtual classroom, largely similar to an actual classroom. This paper attempts to provide answers to several questions about whether ultimately microteaching is or could prove an innovation in teacher training, and if and how it has helped those trained through microteaching. The theoretical section features a brief historical background of teacher education and reports on the role that a teacher is called to play today. Subsequently, we refer to the application of microteaching in teacher training, in particular in courses where it was applied, and present some findings and observations arising from the relevant literature and research on the introduction and application of microteaching in teacher training. The research section explores the views of students of the School of Philosophy and Pedagogy of the Faculty of Philosophy of the Aristotle University of Thessaloniki, and the students of Thessaloniki’s ASPAITE (School of Pedagogical and Technical Education), on the effectiveness of microteaching and its contribution to teacher training. Specifically, through this research, we aim to ascertain whether microteaching helps prospective teachers to adequately plan their teaching at micro-level, whether it constitutes an appropriate technique for training in different skills (techniques for lecturing and questioning etc), whether it is an appropriate means for self-evaluation and the teaching of others, and for the monitoring of their behaviour in the classroom. The research findings suggest that microteaching is effective as a means of training prospective teachers and the necessity of its introduction in new teacher training courses.